《赠章广文》
明代·吴与弼

俗情素寡合，独往欲无言。伊谁写湮郁，喜得章澹然。

丝萝托世好，金兰契忘年。青眼饶故意，白云多新篇。

顾兹蹉跎志，怀古共勉旃。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。